open-index/open-wikipedia-markdown huggingface dataset:
Western Norway Film Commission

**Western Norway Film Commission** (**WNFC**) holder til i Bergen, og har til oppgave å markedsføre og tilrettelegge Vestlandet som innspillingssted for internasjonale spillefilmer, dramaserier og andre audiovisuelle produksjoner. WNFC ble etablert i 1996, og er medlem av Association of Film Commissioners International og European Film Commissions Network.

Western Norway Film Commission finansieres av fylkeskommunene Vestland og Møre og Romsdal, og er organisert som en avdeling av Vestnorsk filmsenter.

## Referanser


## Eksterne lenker
* 
* 
*  Association of Film Commissioners International
*  European Film Commissions Network
*  Vestnorsk filmsenter
Bjørnrå

**Bjørnrå**   er et sted i Godfjorden i Sortland kommune i Nordland. Stedet ligger på østsiden av Godfjorden på Hinnøya. Stedet er inndelt i to deler, Bjørnrå (eller Ytter-Bjørnrå) og Inner-Bjørnrå. 

Gårdene på Inner-Bjørnrå ligger fra Elveneset til Solbakken, så er det ca. 700 meter til neste gård på Bjørnrå (Ytter-Bjørnrå) som strekker seg fra første gården Lundgård til Skognesbakkan ytterst på Bjørnrå.

Ovenfor Inner-Bjørnrå ligger Småbergan og bak det er det et vann som heter Heivannet (272&nbsp;moh). Det ligger nedenfor Ane-Knutsetinden (536&nbsp;moh), Svarttinden (789&nbsp;moh) og Bjørnråfjellet (865 moh). Ned fra Heivannet renner Bjørnråelva som har utløp på Inner-Bjørnrå.

Ovenfor Bjørnrå ligger Mosekulen og Bjørnsletta, og som er Godfjords høyeste fjell, Nontinden på 872 moh.

## Referanser
John Key

**John Phillip Key** (født 1961) er en newzealandsk politiker: Han ble 19. november 2008 statsminister på New Zealand. Den 5. desember 2016 kunngjorde han at han ville gå av og levere sin avskjedssøknad 12. desember samme år. Han ble etterfulgt som statsminister av Bill English. Key var leder av det konservative National Party på New Zealand.

Key ble i 2002 stemt inn i det newzealandske parlamentet fra valgkretsen Helensville nordvest i Auckland. I 2004 ble han Nationals finanstalsmann. Han etterfulgte Don Brash som partileder i 2006. Han ble statsminister etter National vant valget i november 2008.

I 2017 ble Key utnevnt til *Knight Grand Companion* av New Zealands fortjenstorden. Han ble dermed opphøyd i ridderstanden og fikk rett til å føre tiltaleformen ''sir'' foran sitt navn.

## Referanser


## Eksterne lenker
* 
* Statsministeren på New Zealands offisielle hjemmeside
Nital

**Nital** er en blank løsning av salpetersyre og alkohol, ofte brukt ved rutinemessig etsning av metaller. Det er spesielt egnet for å vise mikroteksturen til stål. Alkoholet som blir brukt kan enten være metanol, etanol eller sprit med en metylgruppe.

Blandingen av etanol og salpetersyre er potensielt eksplosiv. Ofte pga. gassutvikling. En løsning med metanol er ikke eksplosiv men dampen er giftig.

Etanol og salpetersyre blir eksplosiv dersom konsentrasjonen av salpetersyre overstiger 10 vekt%. Løsninger over 5 vekt% bør heller ikke bli lagret i lukket flasker. Dette er en konsekvens av at salpetersyre, til forskjell av andre oksidanter, enda fungerer når den er kald eller uttynnet, og at oksidering er alltid etterfulgt av gassutvikling. Den kan også fremstille den eksplosive gassen etylnitrat ved en syre katalysert fremstilling av ester.
More

**More** kan vise til:

## Musikk
* More (musikkgruppe), fra Storbritannia.
* «More (sang fra 1956)», av Tom Glazer.
* «More (Sisters of Mercy-sang)»
* «More (Matthew West-sang)»
* «More, More, More»
* *[[More (Tamia-album)]]*
* *[[More (Vitamin C-album)]]*
* *[[More… (Trace Adkins-album)]]*
* *[[Music From the Film More]]*

## Film
* More (film), av Barbet Schroeder i 1969.
* More (kortfilm), av Mark Osborne.

## Litteratur
* More (magasin)
* More (punkmagasin)

## Data
* MORE (applikasjon)
* More (kommando)

## Annet
* More (sigarett)
Moas Ark

**Moas Ark** er et norsk band som ble etablert i 1978 og spilte inn sitt første og eneste album, *[[Jomfrutur (album)|Jomfrutur]]* på Stark/EMI i 1980. Gruppa gjenoppsto i 2003 med samme besetningen som rundt 1980; Bernt Gausen (gitar/vokal), Gisle Aarlott (gitar/vokal), Frank Kaspersen (bass/vokal), Helge Westerfjell (trommer/vokal), Tore Strømstad (saksofon), Bjørn Kvaran (saksofon), Erik Moa (trompet/vokal), Bjørn Gunnar Ericson (trombone/vokal) og Tor Krokstad (keyboards – ikke med i 1980). Bandet, som spiller funk og soul, gjerne i trøndersk innpakning, spiller på lokale scener på Innherred.

## Eksterne lenker
* 
*  Anmeldelse av plata på groove.no
Bergland Productions

**Bergland Productions** (etablert i Trondheim) er et norsk plateselskap drevet av Gunnar Andreas Berg.
## Utgivelser
*Gunnar Andreas Berg, *Snowdawn* (BE 8001, 1980)
*Gunnar Andreas Berg, *The music machine* (BE 9601, 1996)
*Siri Gjære, *Someone is working really late tonight* (BES 022, 2001)
*Siri Gjære, *Love seriously damages health* (BE 012, 2001)
*Urban Connection, *Urban connection* (BE 032, 2001)
*Big Bambus (Nils-Olav Johansen og Per Zanussi), *Big bambus* (BE 052, 2001)
*Ståle Storløkken og Cucumber Slumber, *New cumber* (BE 042, 2001)
*Urban Connection, *French only* (BE 062, 2002)
*Dingobats, *Pöck* (BE 072, 2002)
*Siri Gjære og Tord Gustavsen, *Aire & angels II* (BE 008-2, 2002)
*Ståle Storløkken og Cucumber, *No slumber* (BE 009-2, 2004)
*Urban Connection, *UC3* (BE 102, 2004)
*Eldbjørg Raknes, *Många röster talar* (BE 011-2, 2004)
*Eldbjørg Raknes, *Små sanger mest i det blå* (BE 012-2, 2005)
*African Pepperbirds (Njål Ølnes, Bjørn Ole Solberg, Erlend Slettevoll, Mattis Kleppen, Kenneth Kapstad), *Cape point* (BE 132, 2006)
*Andreas Aase, *Unu* (BE 142, 2006)
*Siri Gjære, *Survivor* (BE 152, 2006)
*Sigrun Tara Øverland, *Plain as coal* (BE 162, 2006)
*Legopulver (Martin Farstad Borg, Jo Fougner Skaansar, Andreas Evjen Håkestad) (BE 017-2, 2007)
*Gunnar Andreas Berg, *Music read in teeth and claws* (BE 182, 2008)
*Henning Sommerro og Gunnar Andreas Berg, *Two we go* (2009)
*Tor-Petter Aanes og Båsmokoret med Henning Sommerro, *Fryd og frid* (BM202, 2012)
*Tor-Petter Aanes og Båsmokoret, *Skjømmingsmessa & Caritas* (BM212, 2012)
## Referanser
MTV3

**MTV3** er Finlands største kommersielle TV-kanal. MTV har fra begynnelsen vært en forkortelse for *Mainostelevisio* (norsk: reklamefjernsyn). Kanalen ble startet i 1957 og er dermed en av Europas eldste kommersielle TV-kanaler. Fram til 1986 leide MTV programtid i Yles to kanaler, men dette året startet Finlands tredje bakkesendte TV-kanal, **Kolmoskanava**, og fra og med 1993 sender MTV bare i den tredje kanalen, som i og med dette byttet navn til **MTV3**. I Finland har kanalen bare blitt kalt «kanal tre», de to første er Yles hovedkanaler Yle TV1 og Yle TV2. Senere har selskapet etablert en rekke kanaler i det digitale bakkenettet, blant andre MTV3 HD, Sub, AVA, C More Max, C More Sport 1, C More Sport 2, C More Juniori og C More.

## Historie
***1957:** *Oy Mainos-TV-Reklam Ab* ble grunnlagt 29. april 1957. Sendingene startet 13. august samme år.
***1959:** Sendingstiden utvides til ti timer per uke, og seerundersøkelsene starter.
***1967:** Kanalen flytter inn i nye lokaler. Underholdningsredaksjonen starter sin virksomhet.
***1969:** Den første sendingen i farger.
***1973:** MTV er med på å grunnlegge EGTA, de kommersielle TV-selskapenes samarbeidsorganisasjon.
***1978:** Medlemskap i Prix Italia.
***1981:** Premiere for nyhetsprogrammet *Kymmenen Uutiset* (Tinyhetene) 
***1982:** Navnet blir endret til *MTV Oy* 
***1985:** Den tredje kanalen *Oy Kolmostelevisio Ab* grunnlegges 25. november 1985. Deres eier var Yle – Oy Yleisradio Ab 50 prosent, MTV Oy 35 prosent og Nokia 15 prosent. Etableringen av selskapet var et steg mot en egen TV-kanal. 
***1989:** Nordens første daglige morgen-TV *Huomenta Suomi* (God morgen, Finland) starter 1. desember.
***1991:** TV-reklame for politiske partier blir tillatt.
***1993:** **MTV3** starter 1. nyttårsdag og alle sendinger blir nå konsentrert i den nye kanalen. Seerandelen på 43 prosent var en av Europas høyeste. MTV Oy blir medlem i Den europeiske kringkastingsunionen (EBU), der Yle tidligere var eneste medlem fra Finland.
***1995:** Nettsiden www.mtv3.fi åpner.
***1997:** MTV Oy og Aamulehtiyhtymä Oy fusjonerer og det nye selskapet får navnet Alma Media Oy. Selskapet kjøper 23,4 prosent av svenske TV4-Gruppen senere samme år. 
***1999:** MTV3 får konsesjon for tre kanaler i det nye digitale bakkenettet.
***2000:** Nytt digitalt sendeutstyr.
***2001:** Ny grafisk profil og logo.
***2004:** Nye virksomheter innenfor betal-TV, bredbånd og mobiltelefoni.
***2005:** Bonnier og Proventus går inn som nye eiere.
***2006:** Selskapet begynner å sende fire nye digitale kanaler: MTV3 MAX, MTV3 Fakta, MTV3 Leffa og Subtv Juniori
***2008:** Tre nye betalingskanaler startes: MTV3 AVA, MTV3 Scifi og MTV3 Sarja
***2017:** Betalingskanaler blir C More-kanaler
## Logo
Kanalens symbol har alltid vært en ugle. Den nåværende logoen viser et stilisert ugleøye.

## Se også
* Yle
* Nelonen

## Eksterne lenker
*
Anne Tønnessen

**Anne Tønnessen** (født 1974) er en norsk tidligere fotballspiller.

Tønnessen ble olympisk mester i fotball i OL i 2000. Tønnessen spilte imidlertid bare to kamper, da hun fikk en hjernerystelse i kampen mot Nigeria og ble sendt hjem. Etter mye tautrekking mellom NFF og IOK, ble Tønnessen til slutt gitt gullmedaljen. Tønnessen vant også gull i serien med Kolbotn i 2002. Tønnessen spilte på landslaget i over åtte år.

## Meritter
**Med Kolbotn:**
* Seriegull 2002

**Med landslaget:**
* OL-gull 2000

## Referanser


## Eksterne lenker
*
Annika Thor

**Annika Thor** (født **Katz**; 1950) er en svensk forfatter og dramaturg. Hun har blant annet skrevet firebindsserien *[[En øy i havet]]*, *Vaniljedammen, Havets dyp* og *Åpent hav*, som er filmatisert. Bokserien handler om 12 år gamle Nelli og Steffi som har flyktet fra Østerrike til Sverige og skal bo hos fosterfamilier her. Hun skriver bøker for eldre barn og ungdommer.

## Priser og utmerkelser (utvalg)

## Referanser


## Eksterne lenker
* Annell, A., ”Annika Thor”, Albert Bonniers förlag
* [Sax, G., “Det litterära äktenskapet på upphällning”](https://archive.today/20130418071015/http://www.barometern.se/noje_o_kultur/TT_kultur/det-litterara-aktenskapet-pa-upphallning(588031).gm)
* Stol 11: Annika Thor”  
* Wistbacka, K., ”Drömmen att bli författare kom tidigt till Annika Thor" 
* ”Thor, Annika 1950 - 
* Laurin Andersson, O., ” Altuns tre liv : från Anatolien till Alby"
* 
*    
* Forlagets presentasjon
Defenders of the Faith

***Defenders of the Faith*** er det niende studioalbumet til det britiske heavy metal-bandet Judas Priest.

Musikkalbumet ble innspilt i Ibiza Sound Studios, Ibiza, Spania, og mikset i DB Recording Studios og Bayshore Recording Studios i Miami, Florida. Det ble utgitt på LP og kassett 4. januar 1984, og CD i juli samme år. Det ble så gjenutgitt i mai 2001 med to bonusspor. Tre spor ble utgitt som singler, «Freewheel Burning», «Some Heads Are Gonna Roll» og «Love Bites».

## Sporliste
Alle spor av Rob Halford, K.K. Downing og Glenn Tipton unntatt hvor annet er nevnt.
# «Freewheel Burning» – 4:22
# «Jawbreaker» – 3:25
# «Rock Hard Ride Free» – 5:34
# «The Sentinel» – 5:04
# «Love Bites» – 4:47
# «Eat Me Alive» – 3:34    
# «Some Heads Are Gonna Roll» (Bob Halligan, Jr) – 4:05      
# «Night Comes Down»  – 3:58
# «Heavy Duty» – 2:25
# «Defenders of the Faith» – 1:30

### 2001 Bonusspor
#«Turn on Your Light» – 5:23
# «Heavy Duty/Defenders of the Faith» (konsertopptak) – 5:26

## Personell
* Rob Halford &mdash; Vokal
* K.K. Downing &mdash; Gitar
* Glenn Tipton &mdash; Gitar
* Ian Hill &mdash; Bassgitar
* Dave Holland &mdash; Slagverk

## Eksterne lenker
*
Nordre Osen

**Nordre Osen** er ei bygd øst i Åmot kommune i Innlandet fylke, ved nordenden av Osensjøen.

På sentrumet Nesset, eller Osnesset, er det to kirker, en butikk, svømmehall og oppvekstsenter. Nordre Osen kirke har avløst Nordre Osen gamle kirke som menighetskirke.

## Referanser
21. Waffen-Gebirgs-Division der SS «Skanderbeg»

**21. Waffen-bergdivisjon av SS Skanderbeg (1. albanske)** var en Waffen-SS-divisjon med fjelljegere som ble etablert av Heinrich Himmler i mars 1944, under navnet *21. Waffen-Gebirgs-Division der SS „Skanderbeg“ (albanische Nr. 1)*.

## Navn
Den fikk navn etter den albanske nasjonalhelten Georg Kastriota Skanderbeg som samlet de andre albanske fyrstedømmene og gjennomførte mer enn to tiår med militær motstand mot Det osmanske riket på 1400-tallet.

## Bakgrunn

Gjennom 1942 og 1943 forsøkte både Wehrmacht og Waffen-SS å rekruttere lokale mannskaper til å opprettholde lov og orden og bekjempe partisaner og den kommunistiske motstandsbevegelsen i Albania. Videre ønsket de fascistiske makthaverne i Albania å etablere enn «hær, som vil være i stand til i sikre Kosovos og Metohijas grenser og frigjøre de omliggende regioner»

## Verving
Himmler håpet å kunne skape en hær av albanere, hovedsakelig fra Kosovo, som så aksemaktenes invasjon av Kongeriket Jugoslavia som en mulighet for frigjøring av Kosovo fra Jugoslavia. Vervekampanjer ble gjennomført særlig i byene Peć, Priština og Prizren. Etter hvert ble en liste på  mulige rekrutter rapportert til Berlin. Av disse viste det seg at  tilfredsstilte kravene til rekruttene og rundt  ble faktisk innrullert i Waffen-SS. I tillegg ble 300 albanere som tjenestegjorde i 13. Waffen-Gebirgs-Division der SS «Handschar» også overført til den nye divisjonen.

## Deltakelse
Divisjonen ble i februar satt inn i antipartisankrigføring i Albania og Jugoslavia. Divisjonen var bare operativ i bare noen få måneder, fram til november samme år. Den nådde på det meste en størrelse på  mann,, mot en normal divisjonsstyrke på  til  mann. Antall faktiske soldater sank imidlertid rask, særlig gjennom desertering hvor soldatene forsvant med våpen og utstyr og moralen ble stadig dårligere. I oktober var det bare  mann igjen. Det synes som om de ofte nektet å gå i strid og ta ordre, og ble aldri noen styrke av betydning.

Det faktum at divisjonen bare eksisterte noen få måneder gjorde at den ble ansett som «militært ubrukelig» og ble erklært som en «fiasko». Mmanglende lydighet, dårlig disiplin, plyndring og voldsbruk mot ubevæpnede sivile (særlig serbere, men også albanere som ble antatt å være kommunister) var et vedvarende problem. Personell fra divisjonen ble hovedsakelig benyttet som hjelpestyrker til Whermacht-enheter i søk etter partisaner, eller til å terrorisere den lokale befolkningen som ikke var albanere innenfor Stor-Albania.

SS-Brigadeführer August Schmidthuber var kommandant for divisjonen fra mai 1944, og han ble arrestert  i 1945 og overlevert jugoslaviske myndigheter. Han ble stilt for et jugoslavisk militærtribunal i Beograd i februar 1947 og dømt til døden ved hengning for deltakelse i massakre, deportasjoner og grusomheter mot sivile. Han ble henrettet 27. februar 1947.

## Se også
* Liste over tyske divisjoner under andre verdenskrig
* Albania under andre verdenskrig

## Referanser


## Eksterne lenker
* Partisans: War in the Balkans 1941 - 1945 
* Robert Elsie: Historical Dictionary of Kosovo
Cantona

**Cantona** er et mesoamerikansk arkeologisk utgravningssted i Mexico. Det ligger i delstaten Puebla, like ved grensa til Veracruz. Ruinene stammer fra en by som hadde sin storhetstid mellom 600 og 1000, og som lå langs den gamle handelsruta mellom golfkysten og Mexicodalen. Byen dekker et areal på rundt 12 km², og bare 10&nbsp;% av den er gravd ut. Innbyggerne levde hovedsakelig av jordbruk og handel.

Cantona har en uvanlig arkitektur ettersom hele byen er bygd uten mørtel; det er steinenes vekt som holder strukturen sammen.

Cantona har 24 ballspillbaner og en rekke mindre pyramider.

## Referanser


## Eksterne lenker
* 
* [Cantona](http://www.mexicodesconocido.com.mx/notas/7088-Cantona,-the-fortified-city-(Puebla)?p=nota&idNota=4574) hos MexicoDesconocido.com 
* Informasjon og bilder fra Cantona
RS 82 «Øivind Lorentzen»

**RS «Øivind Lorentzen»** (RS 82) er en tidligere redningsskøyte som ble bygget for Redningsselskapet i 1972 ved Smedvik Mek. Verksted AS og Volda Mek. Verksted.

Skøyta ble først stasjonert i Havøysund i Finnmark, og har siden tjenestegjort ved flere stasjoner langs norskekysten. Frem til 2007 var «Øivind Lorentzen» i tjeneste som redningsskøyte og berget 60 personer fra «den visse død», 69 fartøyer fra totalforlis, og ga assistanse til totalt 1822 fartøy.

Skøyta ble finansiert med midler fra Øivind Lorentzen Skipsrederi A/S, og ble oppkalt etter daværende skipsreder Øivind Lorentzen. I 2007 kjøpte hans sønn Erling Lorentzen redningsskøyta av Redningsselskapet i anledning farens 90-årsfeiring. Den ble samtidig omdøpt til «Norte II», og satt i trafikk som lystbåt ved Rio de Janeiro i Brasil.

## Se også

* Redningsselskapets redningsskøyter

## Referanser
Tórbjørn Jacobsen

**Tórbjørn Jacobsen** (født 1955) er en færøysk politiker. Han er tidligere medlem av Lagtinget og Folketinget, som representant for partiet Tjóðveldi. Han har siden 2016 vært Runavíks borgermester.

Han vokste opp i Syðrugøta og på Glyvrar på Eysturoy, der han fortsatt bor. Han kommer fra en sjømannsfamilie og drog til sjøs etter gymnaset. Han gikk senere navigasjonsskole og drev både fiske og fraktfart. I 1988 kjøpte han, sammen med faren, et fiskefartøy og etablerte sin egen rederivirksomhet.

Jacobsen møtte fast på Lagtinget som varamann for Signar á Brúnni fra 1998 og 2000. I 2000 overtok han som undervisnings- og kulturminister i «suverenitetsregjeringen» etter Signar á Brúnni, men fratrådte i 2001 og tok samme år Høgni Hoydals plass i det danske Folketinget. Sammen med representantene fra Grønland sluttet han seg til Den Nordatlantiske Gruppe. Etter regjeringsskiftet på Færøyene i 2004 trådte Jacobsen ut av Folketinget for Hoydal. Jacobsen var innvalgt på Lagtinget fra 2002 til 2011 og satt som fiskeriminister fra februar til september 2008. Han var også politisk nestformann i Tjóðveldi.

I 2010 ble han havnefogd i Runavík, en av Færøyenes viktigste fiskerihavner.

Etter noen års opphold kom han i 2013 tilbake til politikken som viseborgermester i Runavík, valgt på en lokal liste. Da borgermester Magnus Rasmussen ble innvalgt på Lagtinget høsten 2015, ble Jacobsen borgermester ved årsskiftet. Høsten 2016 møtte han også i Folketinget som stedfortreder for Magni Arge.

## Referanser


## Eksterne lenker
* 
*
Defense Commissary Agency

**Defense Commissary Agency** (**DeCA**) er en amerikansk føderal etat under Forsvarsdepartementet som driver 284 dagligvareforretninger på militære anlegg. Forretningene fungerer i stor grad som sivile supermarkeder, men varene selges kun til militært personell, sivilt ansatte i Forsvarsdepartementet og deres familier. Varene selges til innkjøpspris pluss fem prosent, som skal finansiere bygging av nye forretninger, vedlikehold og utstyr.

DeCA ble etablert i 1991 for å konsolidere lignende virksomhet i Armeen, Flyvåpenet, Marinen og Marinekorpset. Etaten ledes av en sivil direktør.

## Se også
* Marketenteri

## Eksterne lenker
*
DECA

**DECA** og **DeCA** kan vise til:

* Defense Commissary Agency, en amerikansk føderal etat under Forsvarsdepartementet som driver 284 dagligvareforretninger på militære installasjoner.
* Defence Electronics and Components Agency, en britisk statlig etat underlagt Forsvarsministeriet.
RS 84 «R.S. Platou»

**RS 84 «R.S. Platou»** er en tidligere redningsskøyte som ble bygget for Redningsselskapet i 1974 ved Smedvik Mek. Verksted AS og Volda Mek. Verksted.

Den var oppkalt etter Ragnar Stoud Platou (1897–1979), som til sin syttiårsdag i 1967 ga penger til skøytebyggingen og rakk å se den sjøsatt i 1974. Hans mor Ingeborg Platou, som døde i 1957, ga for øvrig navn til RS 67 «Ingeborg Platou», som ble sjøsatt i 1961.

Frem til 2008 var «R.S. Platou» i tjeneste som redningsskøyte og berget 36 personer fra «den visse død», 62 fartøyer fra totalforlis, og ga assistanse til totalt 1964 fartøy. I mai 2008 ble skøyta solgt til Seløy Undervannservice på Helgeland for å tjenestegjøre som dykkerfartøy. Den ble samtidig omdøpt til «Nautilus Pride».

## Se også

* Redningsselskapets redningsskøyter

## Referanser




## Eksterne lenker
* 
* 
* Live tracking på www.aprs.fi 
* ''Lasteskip sank'', Aftenposten
Egil Ulateig

**Egil Ulateig** (født 1946) er en norsk journalist og sakprosa-forfatter.

Han var redaktør for bladet *[[Alle Menn]]* i 1970-årene og skrev også for ukesavisa *[[Ny Tid]]*, som på den tiden var partiavis for Sosialistisk Venstreparti.

Han har mer enn 20 års bakgrunn som journalist. Han har også vært med i Det norske fredskorps i Øst-Afrika.

Ulateig har skrevet flere reportasje- og dokumentarbøker, blant annet om norske frontkjempere under andre verdenskrig og biografien *Raud krigar, raud spion*. Han har flere ganger skapt debatt og avisoverskrifter grunnet avsløringer og/eller påstander han har kommet med i sine bøker.

Ulateigs bok *Med rett til å drepe* (Tiden Norsk Forlag 1996), om Hjemmefrontens likvidasjoner under 2. verdenskrig, fikk endel oppmerksomhet siden den inneholdt en rekke feil.

«Første opplag av *Med rett til å drepe* ble inndradd etter få dager. Tre navn på likvidasjonslista ble erstattet med blanke felt, og nytt opplag ble trykt. 12. februar 1998 meldte forlaget at boka var trukket tilbake for andre gang. Denne gang fordi forlaget hadde konstatert at den inneholdt "flere faktiske feil enn det man var klar over ved utgivelsen."»

Egil Ulateig bor på Lesja i Oppland hvor han også driver Forlaget Reportasje.

## Bibliografi
* 1973: *Øyekast i en fremmed gate*, Aschehoug forlag
* 1973: *Den kvite mann i Kenya: kvifor vert dei fattige fattigare?*
* 1975: *Hvite herskere – svarte slaver *, Aschehoug
* 1984: *Falstad: ein konsentrasjonsleir i Norge*
* 1985: *Hjem til Stalin: skjebnen til 83 000 russiske krigsfanger i Norge*, Cappelen forlag
* 1986: *En nordmann mot mafiaen*, Mortensens forlag
* 1987: *Dagbok frå ein rotnorsk nazist*, Samlaget
* 1987: *To levende og to døde (Flukten)*, Metope forlag
* 1988: *I hellig tjeneste: om Norge, Israel og fem kanonbåter*, Metope
* 1989: *Raud krigar, raud spion*, Samlaget
* 1990: *Den lange reisen hjem: kongefamilien under annen verdenskrig*, Scanbok
* 1991: *Hvit hevn*, Scanbok
* 1993: *Justismord: Historien om Roald Dysthe*, Aschehoug
* 1996: *Med rett til å drepe*, Tiden forlag
* 1998: *Heimevernets hjerte: Heimevernskolen Dombås 1948-1998", Skolen, 1998
* 1999: *De gode mot de onde...*, [[Forlaget Reportasje]]
* 2001: *Vergeløs: Historien om Marit Sjongs liv før og etter døden*, Reportasje
* 2002: *Veien mot undergangen: Historien om de norske frontkjemperne*, Reportasje
* 2003: *Korsfestelsen: Historien om Ragnvald Skrede og Vågå*, Reportasje
* 2004: *Fordømte engler: Norske kvinner på Østfronten*, Reportasje
* 2005: *Nordmennene på Østfronten: Deres egen historie i bilder*, Reportasje
* 2006: *Jakten på massemorderne*, Reportasje
* 2007: *Stjerneskudd: Ola Plassen 1907-1930*, Reportasje
* 2008: *I Jesu navn: Krigens siste offer*, Reportasje
* 2010: *I hjartet av Norge: fjellriket Dalsida*, Lesja kommune

==Referanser==
<references/>

== Eksterne lenker ==
* [https://web.archive.org/web/20090608115905/http://www.forlaget-reportasje.no/ Forlaget Reportasje]
* [http://www.nrk.no/programmer/radioarkiv/sann_er_livet/samfunn/portrett/1263530.html Om Egil Ulateig i NRKs *Sånn er livet'' 2001]
Det gyldne evangelium

***Det gyldne evangelium*** er en roman av den norske forfatteren Gabriel Scott, først utgitt i 1921.

Sammen med *[[Kilden (roman)|Kilden]]* er *Det gyldne evangelium* blant Scotts mest populære bøker; begge bøkene kan sees som «fabler i livskunst», og skiller seg i så måte fra Scotts øvrige, mer realistiske forfatterskap.

## Handling
Romanen har form av en humoristisk legende og skildrer Vårherre og Sankt Peter på vandring omkring på jorden. Motivet hadde Scott fjorten år tidligere brukt i novellen «Hvorledes St. Peter kom i det grønne tårn». Sankt Peter inntar en selvbevisst, aktivistisk rolle, og mener at han kunne forbedre menneskenes liv betraktelig, dersom han fikk rådighet over Guds allmakt. Peters naivitet er imidlertid stor, og de fleste av hans forsøk slår feil. Sammen med de to himmelske gjester er bokas tredje hovedperson *Kristofer Treben* en enkel, men livsklok person, som fyller samme rolle i fortellingen som *Fiskeren Markus* gjør i  romanen *Kilden.*

Midt i sin milde humor og satire er romanens problemstilling teodiceen: forholdet mellom Guds godhet og allmakt, og menneskenes ulykke.

## Sitat

## Referanser
Reader

***Reader*** (engelsk: «leser») er en høyere akademisk stilling ved universiteter i Storbritannia, og noen universiteter i Australia og New Zealand. Stillingen er plassert mellom *[[Professor]]* og *Senior Lecturer* (førsteamanuensis). Den tilsvarer den tidligere norske universitetsstillingen som dosent (før 1985) og omtrent den nedre halvdelen av den nåværende professorstillingen i Norge. I noen samveldestater (bl.a. de fleste universiteter i Australia og New Zealand) brukes *[[Associate Professor]]* i stedet for *Reader* om stillingen mellom *Senior Lecturer* og *Professor*.

I Storbritannia vil man etter avlagt ph.d. typisk være ansatt som f.eks. research associate eller associate lecturer. Deretter vil neste steg på karrierestigen tradisjonelt være lecturer, fulgt av senior lecturer, så av reader og til slutt av professor. Noen universiteter har imidlertid tatt i bruk et nordamerikansk stillingshierarki og readertittelen er avskaffet eller fases ut ved flere britiske universiteter.

*Reader* er langt på vei sammenlignbar med den svenske dosenttittelen, som ofte oversettes som *Associate Professor* eller *Reader*, med den forskjell at dosent i Sverige ikke er en stillingsbetegnelse, men en personlig tittel knyttet til kompetanse.

*Reader* er en stilling i en forskningsintensiv karrierestige, der opprykk primært bygger på forskningskvalifikasjoner, på samme måte som universitetsstillingen som dosent i Norge før 1985. Stillingen tilsvarer dermed ikke den nåværende dosentstillingen i Norge, som er mer fokusert på undervisning. Toppstillingen i undervisningsstigen i Storbritannia er i stedet betegnet *professorial teaching fellow*.

## Plassering i ulike systemer

## Referanser
Islands regjering

**Islands regjering** er den øverste politiske myndigheten på Island. Regjeringen er satt sammen av en statsminister og 9 ministre med hver sine ansvarsområder. 

## Eksterne lenker
* Islands regjering – offisiell hjemmeside
Nordisk samarbeidsminister

**Nordisk samarbeidsminister** er en ministerpost i alle de nordiske landenes regjeringer. 

Dette er tilleggsrolle som gis til en minister ved siden av hennes ordinære portefølje. Ministeren har ansvar for å koordinere landets aktiviteter mot Nordisk råd og Nordisk ministerråd. 

De *Nordisk samarbeidsministere er:*
* : Thomas Blomqvist] (minister)
* : Jessika Roswall (minister)
* : Anne Beathe Tvinnereim (minister)
* : Annette Holmberg-Jansson (minister)
* : Flemming Møller Mortensen (minister)
* : Guðmundur Ingi Guðbrandsson (minister)
* : Vivian Motzfeldt (minister)
* : Kaj Leo Holm Johannesen (minister)

## Se også
*Nordisk samarbeidsminister (Norge)
*Nordisk samarbeidsminister (Sverige)
*Nordisk samarbeidsminister (Danmark))
*Nordisk samarbeidsminister (Island)
*Nordisk samarbeidsminister (Finland)
*Nordisk samarbeidskomité

## Referanser
RS 85 «Ada Waage»

**RS 85 «Ada Waage»** var en redningsskøyte som ble bygget for Redningsselskapet i 1975 ved Smedvik Mek. Verksted AS.

Redningsskøyta ble donert av skipsreder Hagbart Waage, og var oppkalt etter hans mor Ada Waage.

«Ada Waage» var for det meste stasjonert i Finnmark og på Mørekysten. Hun hadde pr. 31. desember 2007 berget 30 personer fra «den visse død», 29 fartøy fra totalforlis og gitt assistanse til totalt 1158 fartøy.

Redningsselskapet solgte «Ada Waage» i 2008. 

## Referanser


## Se også

* Redningsselskapets redningsskøyter

## Eksterne lenker
* 
* 
* Live tracking på www.marinetraffic.com (engelsk)
Telegrafgården (Mandal)

**Telegrafgården ** i Mandal er beliggende i Store Elvegate 53 nær brokrysset (skrått overfor Kjøbmandsgaarden). Gården er ett av de gamle ruvende patrisierhus i Mandal. Det ble bygd 1826 av kjøpmann Bangsboe. Gården ble i 1873 kjøpt som privatbolig av Thorn Reymert (1830–1880), som drev forretning i Kjøbmandsgaarden (Mandal). Hans enke solgte gården til Telegrafvesenet i 1918.

## Mandal telegrafstasjon
Mandal telegrafstasjon eksisterte i følge arkivverket fra 23.09.1855 til 31.12.1971.. I mesteparten av perioden var stasjonen altså ikke lokalisert i Telegrafgården. 

Bak telegrafgården lå det en hage, kalt Telegrafhagen. Her ble det på slutten av 1960-tallet bygget en ny telefonsentral, med adressen Apotekerbrotet 2, som kom i bruk fra 1968. Det private telefonanlegget i Mandal, tilhørende Mandal og Omegns Aktietelefonselskab, ble overtatt av Telegrafverket 1. januar 1968. Driften ble da flyttet inn i det nye bygget. Dette var det siste av de private telefonanleggene på Agder som ble innløst av staten.

## Se også
* Reymert (slekt)

## Referanser
Industri-, energi- og turismedepartementet (Island)

**Industri-, energi- og turismedepartementet** (islandsk: *Iðnaðarráðuneytið*) er et departement i den islandske regjeringen. Departementet har, i likhet med Handelsdepartementet og Fiskeri- og landbruksdepartementet ansvaret for Islands næringsliv og økonomi.

Siden 10. mai 2009 har Katrín Júlíusdóttir vært industriminister.

## Se også
*Liste over Islands industriministre

## Eksterne lenker
* Departementets offisielle hjemmeside
Fiskeri- og landbruksdepartementet (Island)

**Fiskeri- og landbruksdepartementet** (islandsk: *Sjávarútvegs- og landbúnaðarráðuneytið*) er et departement i den islandske regjeringen. Fisket utgjør ca. 40 % av Islands eksport, og gjør Fiskeri- og landbruksdepartementet til et viktig departement for Islands økonomi. 

24. mai 2007 ble Fiskeridepartementet og Landbruksdepartementet slått sammen til Fiskeri- og landbruksdepartementet. Minister fra 10. mai 2009 er Jón Bjarnason.

## Se også
*Liste over Islands fiskeri- og landbruksministre

## Eksterne lenker
* Departementets offisielle hjemmeside
Utenriksdepartement

Et **utenriksdepartement** eller **utenriksministerium** er et departement som har ansvar for et lands forhold til andre land eller internasjonale organisasjoner. Utenriksdepartementet ledes av en utenriksminister. 

Eksempler:
*Utenriksdepartementet (Norge)
*Utenriksdepartementet (USA)
*Utrikesdepartementet i Sverige
*Foreign and Commonwealth Office, utenriksdepartementet i Storbritannia
*Utenriksdepartementet (Island)
Høgfallet kraftverk

**Høgfallet kraftverk** ligger i Snertingdalen i Gjøvik kommune i Innlandet fylke.

Kraftverket utnytter fallet i Stokkeelva som renner mellom Ringsjøen og Mjøsa.

Installert effekt er 1 MW. Årsproduksjon er 4 GWh.

Eier er VOKKS Kraft AS.

## Referanser


## Kilder
* 
* NVE vannkraftdatabase
* Informasjonsplakat ved kraftstasjonen.
Anton Julen

**Anton Julen** (født 1898, død 1982) var en sveitsisk sportsutøver som deltok i de olympiske leker 1924 i Chamonix.

Julen ble olympisk mester under vinter-OL 1924 i Chamonix. Han var med på det sveitsiske laget som vant militært patruljeløp. Det var seks lag som deltok i konkurransen som ble avviklet 31. januar 1924, men kun fire lag fullførte. De andre deltakerne på det sveitsiske laget var Alfred Aufdenblatten, Denis Vaucher og Alphonse Julen.

## OL-medaljer
* 1924  Chamonix -  **Gull** militært patruljeløp lag  Sveits 

## Eksterne lenker
*
Vestbakken kraftverk

**Vestbakken kraftverk** ligger  i Vestre Toten kommune i Innlandet fylke.

Kraftverket utnytter et fall på 42 meter i Hunnselva som renner mellom Einavatn og Mjøsa.

Det er installert to turbiner på totalt 1,2 MV. Normal årsproduksjon er på 5 GWh.

Eier er VOKKS Kraft AS.

Årstallet 1915 er preget inn i fasaden på bygget. Det er en plakat ved døren som sier "Byggeår 1986", signert Vokks Kraft.

Den opprinnelige maskininstallasjonen, to francisturbiner hver på 400kW med generatorer var i drift fra 1915 til 1983.

## Referanser


## Kilder
* 
* NVE vannkraftdatabase
* Hunnselva.com: Vestbakken kraftstasjon Begynnelsen på historien
Handelsdepartementet (Island)

Det Islandske **Handelsdepartementet** (islandsk: *Viðskiptaráðuneytið*), også oversatt Næringsdepartementet, er et departement i den islandske regjeringen.

Departementet ble etablert 24. mai 2007, da det ble skilt ut fra Industridepartementet. Departementets første minister var Björgvin Sigurðsson fra det sosialdemokratiske partiet Samfylkingin. Han varslet imidlertid 25. januar 2009 at han trekker seg fra denne ministerposten, etter opptøyer i forbindelse med de økonomiske problemene Island har fått i etterkant av subprime-lånekrisen.

Ministerposten er ikke overtatt enda.

Departementets ansvarsområder er næringslivsrett, konkurranserett, finansnæringen, forsikring og handel.

## Eksterne lenker
*
Åmot kraftverk

**Åmot kraftverk** ligger  i Gjøvik kommune i Innlandet fylke.

Kraftverket utnytter et fall i Hunnselva som renner mellom Einavatn og Mjøsa.

Installert effekt er 1,8 MW. Årsproduksjon er 8 GWh.

Eier er VOKKS.

## Referanser


## Kilder
* 
* NVE vannkraftdatabase
Øvre Åvella kraftverk

**Øvre Åvella kraftverk** ligger  i Nordre Land kommune i Innlandet fylke.

Kraftverket utnytter et fall på 45 meter i elven Åvella som renner mellom Nedre Svartvatnet og Randsfjorden.

Det er installert en turbin på 450 kW. Normal årsproduksjon er på 2 GWh.

Vannet fra kravftverket benyttes senere i Åvella kraftverk.

Eier er VOKKS Kraft AS.

## Referanser


## Kilder
* 
* NVE vannkraftdatabase
* Informasjonsplakat på stasjonen

## Eksterne lenker
*
Helsedepartementet (Island)

**Helsedepartementet** (islandsk: *Heilbrigðisráðuneytið*) er et departement i den islandske regjeringen.

Siden 1. oktober 2009 har helseministeren vært Álfheiður Ingadóttir (VG).

## Se også
*Liste over Islands helseministre

## Eksterne lenker
* Departementets offisielle hjemmeside
Helsedepartement

Et **helsedepartement** eller **helseministerium** er et departement som har ansvar for et saker som omhandler et lands helsepolitikk, helsesektor, m.m. Eksempler:
*Helse- og omsorgsdepartementet i Norge
*Helsedepartementet (Island)
*Helse- og omsorgsdepartementet (USA)
Fall kraftverk

**Fall kraftverk** ligger  i Søndre Land kommune i Innlandet fylke. Kraftverket eies per 2020 av VOKKS Kraft AS.

VOKKS fikk konsesjon til å bygge ut Fall kraftverk i 2006. Kraftverket utnytter et fall på 238 meter i Fallselva som renner mellom Trevatna og Randsfjorden. Trevatna er magasin for kraftverket og har en magasinkapasitet på 11,8 mill. m³.

Det er installert en peltonturbin på 5,3 MW. Normal årsproduksjon er på 22 GWh.
 
Produksjonen startet i 2009. Verket erstattet det nedlagte Skrankefoss kraftverk.

## Referanser


## Kilder
* 
* NVE vannkraftdatabase
* Informasjonsplakat på stasjonen
Lim Jeong-hyun

**Lim Jeong-hyun** (임정현) (født 5. juli 1984 i Seoul), bedre kjent som **Funtwo**, er en sørkoreansk YouTube-stjerne, har spilt inn en av de 20 mest viste videoene på YouTube.

## Canon Rock
Funtwo spilte inn en video der han spilte i 2005 Canon Rock (en rockeversjon av Pachelbels Kanon i D-dur) på gitaren og la den ut på en populær koreansk musikkside kalt Mule.co.kr. Den 20. desember samme år ble den lastet opp til YouTube av en person som kalte seg «guitar90», under tittelen *guitar*. Denne videoen har siden den gang blitt sett over 85 millioner ganger, og har blitt den musikkrelaterte videoen på YouTube som har blitt satt som favoritt flest ganger.

## Eksterne lenker
* Videoen på YouTube
Finn Coren

**Finn Børre Coren Voldnes** (født 28. mars 1961 i Herøy på Sunnmøre og oppvokst i Fosnavåg) er en norsk multi-instrumentalist, vokalist, tekstforfatter og komponist.

Finn Coren har gitt ut en rekke albumer, de fleste med tonesatte dikt av poeter som W.B. Yeats, William Blake, Olav H. Hauge og Jens Bjørneboe, men Coren skriver også sangtekster, som på albumet *Lovecloud* (1999).

Dobbeltalbumet *I draumar fær du* (2008) er Corens første med norske tekster, alle 35 spor er tonesettinger av Olav H. Hauges lyrikk. og høstet meget god omtale. *[[VG]]*: *«Trolig den mest vellykkede - og ambisiøse - syntesen av populærmusikk og poesi i norsk kultur noensinne.»* *[[Adresseavisen]]*: *«Det er vanskelig å se for seg et mer ambisiøst norsk album med populærmusikk i år. Kanskje ikke et bedre et heller.»* *[[Oppland Arbeiderblad]]*: *«Coren må være Norges mest bortgjemte musikalske geni.»* I den noe mer reserverte omtalen i *[[Bergens Tidende]]* ble det blant annet framholdt at poesien hadde en tendens til å drukne i musikken.

VG gav også *Mitt hjerte - dikt av Jens Bjørneboe* (2011) god omtale, mens Dagbladet fant albumet noe sprikende.

Albumet *På Jorden Et Sted – utvalgte nordiske dikt* (2015), det tredje i Corens serie «Nordiske lyrikere», fikk god kritikk. På dette albumet har Coren tonesatt tekster av fjorten norske og svenske lyrikere: Inger Hagerup, Tarjei Vesaas, Tor Jonsson, Hans Børli, Gunnar Ekelöf, Herman Wildenvey, Erling Christie, Gunnar Reiss-Andersen, Pär Lagerkvist, Rolf Jacobsen, Kate Næss, Karin Boye, Jan-Magnus Bruheim og André Bjerke. På to første albumene i serien «Nordiske lyrikere» anvender Coren musikk fra flere ulike sjangre. *På Jorden Et Sted* er mer enhetlig musikalsk. *[[Hamar Arbeiderblad]]* skrev at *«Finn Coren [har] denne særegne evnen til å leve seg inn i stemningene og treffe tonen i diktene. Samlet er 'På jorden et sted' en sjelden samling vakre og stillferdige framføringer av strålende dikt.»*

## Diskografi
Finn Coren har gitt ut en rekke singler, sju soloalbum og albumet *Love’s Loneliness* i prosjektet «A Full Moon In March» (med Trond Tornes som «Trøst»).

**Album**
* *The Echoing Green* (Luna Music, 1989)
* *Love’s Loneliness* (Kirkelig kulturverksted, 1990)
* *Spring* (Bard Records, 1997)
* *Spring: The Appendix* (Bard, 1998)
* *Lovecloud* (Bard, 1999)
* *I draumar fær du* (Bard, 2008)
* *Mitt hjerte: Dikt av Jens Bjørneboe* (Bard, 2011)
* *På jorden et sted - Utvalgte nordiske dikt* (Bard, 2015)

## Referanser


## Eksterne lenker
* 
* Diskografi, finncoren.com
Avispapir

**Avispapir** er et lavkostpapir for trykksaker som ikke er ment for arkivering. Det mest anvendt til å trykke aviser. Avispapir er lagt for bruk i trykkpresser hvor trykkingen gjøres på lange papirbaner. Denne type papir har god dragstyrke og gode trykkeegenskaper, men gulner over tid på grunn av lignin som oksideres.

## Anvendelse
Ca 80 % av avispapirproduksjonen går til avisproduksjon de resterende ca. 20 % går til trykksaker som ukeaviser, flyveblader, reklame og lignende.

Verdens totale produksjon av avispapir  var i 2006 ca. 37,2 millioner tonn. Dette var en reduksjon fra 2000 med 1,6 %.

Forbruket av avispapir var i 2006 fordelt på 35 % i Asia, 26 % i Nord-Amerika og 25 % i Vest-Europa. Latin-Amerika og Øst-Europa sto for ca. 5 % hver, mens Oseania og Afrika kun sto for en mindre mengde av forbruket.

## Produksjon

Avispapir blir vanligvis lagd av mekaniske papirmasser eller returfiber. Det ferdige papiret blir levert på ruller til trykkeriet.
Nahnu Djundulla Djundulwatan

***Nahnu djund-Allah djundu l-watan*** (norsk: *Vi er Guds soldater, (vi er vårt) hjemlands soldater*) er nasjonalsangen til Sudan.

Teksten er skrevet av Sayed Ahmad Muhammad Salih. Tittelen kan oversettes med «Vi er Guds og landets hær». Melodien er komponert av Ahmad Murjan. Sangen ble tatt ibruk som nasjonalsang etter frigjøringen fra Egypt og Storbritannia i 1956.

## Historikk
Opprinnelig var dette sangen til Sudan Defence Force (SDF), som var en militær organisasjon bestående av sudanske soldater underlagt britisk kommando. SDF ble opprettet i 1925 for å kunne bistå den britiske kolonimaktens politistyrker i å slå ned opprør og uroligheter. Under andre verdenskrig deltok SDF også i militære oppdrag utenfor Sudan..

## Tekst

## Melodi
X:1
L:1/8
Q:1/4=90
M:4/4
I:linebreak $
K:Eb
V:1
 B,/-B,/C/D/ E/=E/F/^F/ G4 | A2 G>G F2 z2 | B>c Bc | e2 c>G B2 z2 | z B/B/ cB G2 z2 | %5
 B2 G>F E2 z2 | B>c Be c2 z A | G2 F>E E2 z2 | e>e d2 c>c B2 | B>d cB e>e e2 |  c3/2c/ B2 e2 c>B | %11
 B z z2 z4 | c>B G>E G2 z2 | G>E G>F E2 z2 | B>B B>c B2 z B | e>c B>G E2 z2 |] %16
## Referanser
Lance Woolaver

**Lance Gerard Woolaver** (født 1948) er en canadisk forfatter, librettist og dramatiker. Som dramatiker kan nevnes skuespillene «The Poorfarm» og «Brindely Town». Mye av hans forfatterskap har basert seg på livet til den canadiske folkekunstneren Maud Lewis. Hans bok «The Illuminated life of Maud Lewis» toppet bestselgerlistene i Canada over biografier da den kom og har solgt i 30&nbsp;000 eksemplarer. 

Lance Woolaver har også skrevet librettoen til operaen «The Heart on the Door» basert på Maud Lewis liv. Operaen er skrevet i samarbeid med den norske komponisten Fredrik Brattberg.
Diabetesforbundet

**Diabetesforbundet** er en norsk interesseorganisasjon for personer med diabetes og andre som er interessert i diabetes. Organisasjonen ble stiftet i 1948. Forbundet har 11 fylkeslag og 138 lokalforeninger. Diabetesforbundet er tilsluttet den internasjonale diabetesføderasjonen (IDF), Funksjonshemmedes Fellesorganisasjon (FFO) og Funksjonshemmedes Studieforbund (FS). Diabetesforbundet er også medlem av Innsamlingskontrollen og Stiftelsen Dam. Forbundet har også en ungdomsorganisasjon under navnet Ungdiabetes.

Diabetesforbundets formål er at personer med diabetes skal ha en trygg hverdag, med riktig behandling, kvalitetssikret informasjon og bedre rettigheter.

Ungdiabetes er ungdomsorganisasjonen under Diabetesforbundet. Ungdiabetes arrangerer kurs, årlig sommerleir, og andre arrangementer for barn og ungdom med diabetes. På nasjonal og lokallag-basis. Organisasjonen hjelper unge personer med diabetes å få svar på ting de lurer på rundt diabetes i forhold til behandling, og hvordan de skal forholde seg til sin diabetes. 

## Oppgaver
* Deler uavhengig, medisinsk sikret informasjon og veiledning om diabetes.
* Skaper aktiviteter og møteplasser som hjelper personer med diabetes å mestre sykdommen.
* Arbeider for bedre rettigheter for alle med diabetes, og fremmer kunnskap og forståelse for sykdommen i samfunnet.
* Arbeider for mer forskning på diabetes – innen behandling, hjelpemidler, forebygging og psykisk helse.
* Gir oppdatert informasjon til helsepersonell, slik at personer med diabetes kan få best mulig behandling.

Diabetesforbundet driver nett- og telefontjenesten Diabeteslinjen, som svarer på spørsmål om diabetes.

## Referanser


## Eksterne lenker
* 
* Ungdiabetes
* Diabeteslinjen
* Diabetesrisiko
Turbo (album)

***Turbo*** er det tiende studioalbumet til det britiske heavy metal-bandet Judas Priest.

Albumet ble innspilt i Compass Point Studios i Nassau, Bahamas og mikset i januar – februar 1986 i Record Plant Studios i Los Angeles, California. Albumet ble først utgitt 15. april 1986, og så gjenutgitt i 2002 med to bonusspor. Albumet var det første som bandet brukte gitarsynthesizere på.

## Sporliste
Alle spor skrevet av Rob Halford, K.K. Downing og Glenn Tipton.
# «Turbo Lover» – 5:33
# «Locked In» – 4:19
# «Private Property» – 4:29
# «Parental Guidance» – 3:25
# «Rock You All Around the World» – 3:37
# «Out in the Cold» – 6:27
# «Wild Nights, Hot & Crazy Days» – 4:39
# «Hot for Love» – 4:12
# «Reckless» – 4:17

### 2002 bonusspor
#«All Fired Up» – 4:45
# «Locked In» (konsertopptak) – 4:24

## Personell
*Rob Halford: Vokal
*K.K. Downing: Gitar
*Glenn Tipton: Gitar
*Ian Hill: Bassgitar
*Dave Holland – Slagverk
;Gjest
*Jeff Martin: Bakgrunnsvokal på «Wild Nights, Hot & Crazy Days»

## Eksterne lenker
*
Kjell Noreik

**Kjell Noreik** (1929–2015) var en norsk lege. Han tok doktorgraden i 1969 på en avhandling om langtidsforløpet ved funksjonelle psykoser. Han var dosent og senere professor i sosialmedisin ved Universitetet i Oslo fra 1974 til 1999. Han var mye brukt som rettspsykiatrisk sakkyndig og medlem av Den rettsmedisinske kommisjon.

## Referanser
Bredevoort

**Bredevoort** (nedersaksisk **Brevoort**) er en liten by i provinsen Gelderland i Nederland som ligger ved elva Boven Slinge. Byen ligger omtrent 30 kilometer øst for Arnhem. Bykommunen har rundt 1&nbsp;525 innbyggere. I dag kalles denne byen en bokby på grunn av sine mange bokhandlere.

## Severdigheter
* Mølle Prins van Oranje
* Kirken Sint Joriskerk
* Historisk senter

## Eksterne lenker
*
Den europeiske slette

**Den europeiske slette** (også kalt **Den store europeiske slette**) er et slettelandskap i Europa. Den er den største fjell-frie landformen i Europa, dog omfatter den også flere områder med høyland. Den strekker seg fra Pyreneene og Atlanterhavet i vest til Uralfjellene i øst.

Den består av Det nordeuropeiske lavlandet og Den østeuropeiske slette. Denne inndelingen er historisk, snarere enn geomorfologisk: Den østeuropeiske slette var den delen av Den europeiske slette som lå innenfor Det russiske keiserriket, og ble derfor tidligere kalt Den russiske slette.

I Vest-Europa er sletta relativt smal (stort sett under 300 kilometer), men den vider seg betydelig ut mot den østlige delen.

Slettene krysses av mange viktige elver, som Loire, Rhinen og Wisla i vest, Nordre Dvina, Daugava, Volga, Don og Dnepr i øst.

## Referanser
Tippi Hedren

**Nathalie Kay «Tippi» Hedren** (født 1930) er en amerikansk filmskuespiller. Hun er best kjent som kvinnelig hovedrolleinnehaver i Alfred Hitchcock-filmene *[[Fuglene]]* fra 1963 og *[[Marnie]]* fra 1964.

Hedren ble født i New Ulm i Minnesota, hennes besteforeldere på farssiden var svenske immigranter og på morssiden tyske og norske immigranter. Hennes far drev en kolonialforretning og gav henne tilnavnet 'Tippi', som er kortform av det svenske kallenavnet 'Tupsa'.

Spillefilmen *[[The Girl]]* fra 2012 handlet om hennes forhold til Alfred Hitchcock under innspillingen av *Fuglene* og *Marnie*.

Hun er mor til skuespilleren Melanie Griffith.

## Referanser


## Eksterne lenker
*
Utenriksdepartementet (Island)

**Utenriksdepartementet** (islandsk: *Utanríkisráðuneytið*) er et departement i Islands regjering. Departementet ble opprettet i 1941.

Össur Skarphéðinsson fra Samfylkingin har vært utenriksminister siden 2009.

File:Iceland Images in April 2016 11.JPG|Planket
File:Iceland Images in April 2016 10.JPG|Adressenummeret
File:Iceland Images in April 2016 09.JPG|Skiltet
File:Iceland Images in April 2016 17.JPG|Hovedkontoret

## Se også
*Liste over Islands utenriksministre

## Eksterne lenker
*
Jia Qinglin

**Jia Qinglin** (kinesisk: 贾庆林, pinyin: *Jiǎ Qìnglín*, født 1940 i Botou i Hebei i byprefekturet Cangzhou i provinsen Hebei i Folkerepublikken Kina) er en kinesisk politiker. Han er fjerdemann i Den stående komite for det kinesiske kommunistpartis politbyrå og er formann for Det kinesiske folks politiske konsultative konferanse.

Jia Qinglins høye posisjon i Politbyrået har vært omfattet av noe kontrovers. Det anses at det var Jiang Zemin som holdt sin hånd over ham, trass i en smuglerskandale i Xiamen i provinsen Fujian den gang han var partisekretær for den provinsen, en skandale som hans hustru ble ansett å være involvert i. 

Han betraktes medlem av «Shanghaiklikken».

## Eksterne lenker
* 
*
Steingrímur J. Sigfússon

**Steingrímur Jóhann Sigfússon** (født 4. august 1955) er en islandsk politiker. Han er representant på det islandske parlamentet, Alltinget, og var tidligere leder for partiet Vinstri hreyfingin – grænt framboð.

Han har vært alltingsrepresentant siden 1983. Fra 1988 til 1991 var han landbruks- og transportminister. 2009-2013 var han i ulike kombinasjoner fiskeri-, finans-, och industriminister. Ved stiftelsen av det grønne partiet Vinstri hreyfingin – grænt framboð i mars 1999, ble Sigfússon partiets leder, frem til 2013, da Katrín Jakobsdóttir overtok. Han er nå representant på Alltinget.

## Referanser


## Eksterne lenker
* 
* 
*  Profil på Alltingets hjemmeside